4 
DIOSMEiE. 
CHOISYA. t 
Character differenti alis. 
Flores hermaphroditi. Calyx pentaphyllus, deciduus. Petala quinque, 
hjpogjna, brevissime unguiculata, decidua. Stamina decem, hypogyna; 
quinque alterna, cum petalis alternantia, longiora. Filamenta libera. 
ANTHERiE cordatae, biloculares, longitudinaliter latere dehiscentes. Ovarium 
sessile, quinqueloculare; ovula duo in quolibet loculo , axi centrali affixa, 
superposita. Discus nullus. Stylus i. Stigma capitatum, quinquelobum. 
Capsula ovata, quinquesulcata, quinquerostrata, quinquelocularis. 
Frutex inermis, ramosissimus. Folia opposita, ternata; foliolis integer¬ 
rimis, glanduloso-punctatis. Pedunculi in apice ramulorum axillares, 
fasciculato-congesti, pluriflori. Flores albi. 
Character naturalis. 
Calyx pentaphyllus, membranaceus, virescens, deciduus; foliolis 
ovato-oblongis, obtusis, concavis, glanduloso-punctatis, subaequalibus, 
corolla duplo triplove brevioribus. Petala quinque, hypogyna, brevissime 
unguiculata, oblonga, plana, basi punctulata, subsequalia, patentia, 
decidua. Stamina decem, hypogyna; quinque alterna, cum petalis alter¬ 
nantia, reliquis longiora, corolla dimidio breviora. Filamenta subulata, 
libera. Anther?e cordatae, obtusae, basi affixae, erectae, biloculares, longi¬ 
tudinaliter latere dehiscentes. Discus nullus. Ovarium superum, sessile, 
oblongum, quinqueloculare; ovula duo in quolibet loculo, axi centrali 
affixa, superposita. Stylus i, terminalis, erectus, quinquesulcatus, 
staminibus brevior. Stigma capitatum, quinquelobum. Capsula ovata, 
quinquesulcata, quinquerostrata, quinquelocularis. 
Habitus. Frutex ramosissimus, inermis. Folia opposita, ternata; foliolis 
oblongis, integerrimis, glanduloso-punctulatis. Pedunculi in apice ramu¬ 
lorum axillares, fasciculato-congesti, apice ramosi, 5-8-flori, bracteati. 
Flores pedicellati; pedicellis medio bibracteolatis. Corollae albie. 
Affinitas. Zanthoxylo proxima, diversa ; floribus hermaphroditis; calyce 
magno, deciduo; staminibus decem; ovario simplici; stylo solitario et (?) 
fructus structura. Fagara capensis Thunb. 1 est forsan altera species hujus 
generis. 
1 Fa&aua capensis. Thunb.—Calyx parvus, quadripartitus, persistens; laciniis ovato-oblongis, acutis, aequalibus. Petala 
quatuor, hypogyna, elliptica, concava, membranacea, glabra, aequalia, albida?, decidua. Stamina octo, hypogyna ; alterna 
■* 
